open-index/open-wikipedia-markdown huggingface dataset:
Գաբրիել Մերկադո

**Գաբրիել Իվան Մերկադո** (; ), արգենտինացի ֆուտբոլիստ, Սևիլյա ֆուտբոլային ակումբի և Արգենտինայի ֆուտբոլի ազգային հավաքականի պաշտպան։

## Ակումբային կարիերա
Գաբրիել Մերկադոն «Ռասինգ» ֆուտբոլային ակումբի դպրոցի շրջանավարտ է։ 2007 թվականի փետրվարի 21-ին «Սան-Լորենսոյի» դեմ խաղում նա նշեց իր դեբյուտը Արգենտինայի առաջնությունում։ 2009 թվականի նոյեմբեր 30-ին «Բենֆիլդի» դեմ խաղում Գաբրիելը խփեց իր առաջին գոլը «Ռասինգի» կազմում.

2010 թվականին ֆուտբոլիստի իրավունքների 50%-ը  800 հազար դոլարով ձեռք է բերել «Էստուդիանտես» ֆուտբոլային ակումբը։ Օգոստոսի 7-ին «Օլդ Բոյս» ակումբի դեմ խաղում Մերկադոն նշեց իր դեբյուտը  Լա Պլատայի ակումբում։ Սեպտեմբերի 12-ին իր նախկին թիմի «Ռասինգի» դեմ խաղում  նա խփել է իր առաջին գոլը  «Էստուդիանտեսի» կազմում։ Նույն տարում, Գաբրիել Մերկադոն դարձավ Արգենտինայի չեմպիոն։

2012 թվականին Մերկադոն տեղափոխվել է արգենտինական «Ռիվեր Պլեյտ» ակումբ։ Օգոստոսի 6-ին «Բելգրոնո» ակումբի դեմ խաղում նա նշեց իր դեբյուտը նոր ակումբում։ 2013 թվականի սեպտեմբեր 16-ին  «Արսենալի» դեմ պայքարում Գաբրիելը խփեց իր առաջին գոլը «Ռիվերի» կազմում։ 2014 թվականին Մերկարդոն հաղթել է Արգենտինայի սուպերգավաթը և երկրորդ անգամ դարձել երկրի չեմպիոն։

2016 թվականի ամռանը Գաբրիելը տեղափոխվել է իսպանական «Սևիլյայի» հետ, ստորագրելով երեք տարվա պայմանագիր։ Օգոստոսի 21-ին «Էսպանյոլի»  դեմ խաղում Մերկադոն նշեց իր նորամուտը Լա Լիգայում։ Իսկ ահա «Բետիսի» դեմ պայքարում  նա խփեց իր առաջին գոլը «Սևիլյայի համար։

## Միջազգային կարիերա
2007 թվականին, Արգենտինայի երիտասարդական հավաքականի կազմում Մերկադոն հաղթեց աշխարհի երիտասարդական գավաթը՝ որը կայացել էր Կանադայում։

2010 թվականի փետրվար 11-ին Ճամայկայի դեմ ընկերական խաղում Գաբրիելը նշեցի իր դեբյուտը Արգենտինայի ազգային հավաքականի կազմում։

2016 թվականի մարտ 25-ին 2018 թվականի աշխարհի առաջնության որակավորման փուլուի շրջանակներում՝ Չիլիի ազգային հավաքականի դեմ խաղում Մերկադոն խփեց առաջին գոլը հավաքականի կազմում։

Նույն տարվա ամռանը Միացյալ Նահանգներում Գաբրիելը դարձավ Ամերիկայի գավաթի արծաթե մրցանակակիր։ Մրցաշարում նա մասնակցել է Պանամայի, ԱՄՆ-ի, Վենեսուելայի և երկու անգամ Չիլիի հավաքականի դեմ խաղերին։

## Ձեռքբերումներ
**Ակումբային**

; «**Էստուդիանտես**»
*  Արգենտինայի ֆուտբոլի առաջնություն - 2010

; «**Ռիվեր Պլեյտ**»
*  Արգենտինայի չեմպիոն - 2014
* Հարավամերիկյան գավաթի դափնեկիր - 2014
* Հարավային Ամերիկայի ռեկոպայի դափնեկիր - 2015
* Լիբերտադորեսի գավաթի դափնեկիր - 2015
* Արգենտինայի սուպերգավաթի դափնեկիր - 2014

**Միջազգային**

 **Արգենտինայի երիտասարդական հավաքական (մինչև 20)**
*  Ֆուտբոլի աշխարհի երիտասարդական առաջնություն - 2007

 **[[Արգենտինայի ֆուտբոլի ազգային հավաքական|Արգենտինա]]**
*  Ամերիկայի գավաթ - 2016

## Ծանոթագրություններ

## Արտաքին հղումներ
* 
* Argentine Primera statistics
* վիճակագրությունը National Football Teams կայքում
* Gabriel Mercado at Football Lineups

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Էստուդիանտեսի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ռիվեր Փլեյթի ֆուտբոլիստներ
Կատեգորիա:Ռասինգ Ավելյանեդայի ֆուտբոլիստներ
Իգոր Խոլին

**Իգոր Խոլին** (, ), ռուս բանաստեղծ, արձակագիր։

Իգոր Խոլինը հակվածություն ուներ միստիֆիկացնել սեփական կյանքը։ Քննադատ Եվգենի Լոբկովը գրել է. «Իգոր Խոլինի կենսագրությունը միֆական է, որտեղ են անցել նրա մանկությունն ու պատանեկությունը՝ անհայտ է»։

Խոլինի ստեղծագործական ուղին սկսվել է 1950-ականներին, Վ. Կրոպիվնիցկու ազդեցությամբ։ Այդ տարիներին նա գրել է իր «բարաքային» բանաստեղծությունների առաջին շարքը, ներգործել Լիանոզովյան խմբի ստեղծագործության վրա, որի մասնակիցն էր նա։ Խոլինը նախընտրում էր որպես բանաստեղծական միջոց օգտագործել կենցաղային խոսքը, քան քնարականությունն ու պատկերայնությունը։ Շուտով նա դառնում է ռուսական ավանգարդի և ոչ պաշտոնական պոեզիայի առաջատարներից մեկը։ Այդ տարիներին հրապարակվել է Արևմտյան հրատարակություններում։ ԽՍՀՄ-ում լույս են տեսել միայն նրա մանկական ոտանավորները։

Խոլինը ներգարվված էր «Կոնկրետ» բանաստեղծական խմբում, որի անդամներն էին Հենրիխ Սապգիրը, Էդուարդ Լիմոնովը, Վահրիճ Բախչանյանը։

## Իգոր Խոլինը հայերեն
* «Տղան հյուր կանչեց աղջկան...»; «Կախվեց։ Ամեն ինչ պարզունակ էր...»; «Գարեջրատանը՝ հանց հնավանդ կաբակ...»; «Խմեցին:Կերան: Ծխեցին...»; «Աֆրիկայով սուրում է...»; «Իվանով, ֆռռացրու...»; «Պարզ տեսարան...»; «Նա մի կնոջ անհամություններ էր դուրս գալիս...»; Ծանոթություն; *«Տիեզարական»* շարքից՝ «Օդաչուն...»; «Վեներայի ուսումնասիրության...»; «Մարսեցիները զարմանալի...»; Մեր պատմությունը; «Դուք չգիտեք Խոլինին...»; «Մի՞թե արեգակը...»; «Ես չեմ սիրում կեղծիքը...»; Հարավի արևը; Կովկասյան պանրի կտոր, Կապույտ բանաստեղծություններ։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 105-121։ Թարգմ.՝ Հրանտ Ալեքսանյան։

## Ծանոթագրություններ

Կատեգորիա:Ռուս բանաստեղծներ
Կատեգորիա:Ռուս արձակագիրներ
Կատեգորիա:20-րդ դարի բանաստեղծներ
Կատեգորիա:Խորհրդային գրողներ
Կատեգորիա:Խորհրդային բանաստեղծներ
Կատեգորիա:Բանաստեղծներ այբբենական կարգով
Դեննի Ավդիչ

**Դեննի Ավդիչ** (, ), շվեդ ֆուտբոլիստ, ԱԻԿ ֆուտբոլային ակումբի հարձակվող։ 2009 թվականին խաղացել է մեկ խաղ Շվեդիայի հավաքականի կողմից։

## Կարիերա
Երբ Ավդիչը 15 տարեկան էր, նրա հետ պայմանագիր կնքեց դանիական ֆուտբոլային ակումբ «Բրոնդբյու»-ն։ Նա խաղացել է «Բրոնդբյու»-ի պահեստային թիմում և ոչ մի կերպ չի կարողացել մտնել հիմնական թիմ։

2006 թվականին Ավդիչը տեղափոխվեց «Էլֆսբորգ ՖԱ» ակումբը։ Այնտեղ նա սկսեց առաջ ընթանալ, և նրան սկսեցին անվանել Շվեդիայի տաղանդավոր ֆուտբոլիստներից մեկը։ Ավդիչն առաջնելույթ է կատարել Շվեդիայի չեմպիոնատում 2006 թվականի նոյեմբերին ԱԻԿ ՖԱ թիմի դեմ և խփել 2 գոլ։

2011 թվականի հունվարին Ավդիչը պայմանագիր է կնքել բրեմենյան «Վերդեր Բրեմեն» ակումբի հետ մինչև 2014 թվականի հունիսը։ 2012 թվականի օգոստոսի վերջին վարձակալվել էր նիդեռլանդական «Զվոլե» ակումբի կողմից։

2013 թվականին ամռանը Դեննին պայմանագիր կնքեց АЗ Ալկմարի ակումբի հետ։ Նոր խմբում շվեդացին օգոստոսի 3-ին առաջնելույթ է կատարել Եվրոպայի Լիգայի խաղում, հունական ՊԱՕԿ ՖԱ ակումբի հետ, փոխարինման դուրս գալով հանդիպման վերջնամասում։ 3 օր հետո առաջին անգամ խաղաց АЗ-ի առաջնությունում, իսկ հոկտեմբեր 30-ին երևաց Հոլանդիայի խաղում «Ախիլլեսա 29»-ի հետ։ Հանդիպումն ավարտվեց խոշոր հաղթանակով, իր թիմը հաղթել է 7:0 հաշվով։ Առաջնելույթի սեզոնում Ավդիչը չեմպիոնատում խաղացել է 13 մրցախաղ, հիմնականում դուրս գալով փոխարինման։ Օգոստոսում 2014 թվականին «Խարակլես» ակումբի կողմից վարձվեց 1 սեզոնի համար։ Օգոստոսի վերջին 2015 թվականին խզեց պայմանագիրը Ավդիչի հետ։

## Ծանոթագրություններ

Կատեգորիա:ԱԶ Ալկմարի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Էլֆսբորգի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Սեդրակ Թառայան

**Սեդրակ Թառայան** (), հայ արձակագիր, դրամատուրգ, գրականագետ, խմբագիր։

## Կենսագրություն
Ավարտել է ծննդավայրի գերմանական միսիոներական դպրոցը, ապա փոխադրվել Գերմանիա, սովորել Լայպցիգի համալսարանում։ Փիլիսոփայական գիտությունների դոկտորի աստիճան ստանալուց հետո հաստատվել է Թիֆլիսում։ Այստեղ նա աշխատակցել է «Մուրճ», «Մշակ», «Տարազ», «Աղբյուր» և այլ պարբերականների։

Առանձին գրքերով լույս է ընծայել՝ «Երկու վեպիկներ և մի քանի ոտանավորներ» (1887), «Ընտանիքի կյանքը» (1889), «Թաքնված կայծեր» (1903) գործերը։ 1903 թվականին Պետերբուրգում լույս է տեսել նրա «Բանաստեղծ իդեալիստ Շիլլեր» երկհատոր պատկերազարդ աշխատությունը։ Գրել է դրամաներ («Արշալույս», «Ազրայիլ», «Սոկրատ» և այլն), հրապարակել է «Ընտանիք» գրքույկը (1912)։

1906-1914 թթ. խմբագրել է «Ընկեր» շաբաթաթերթը։

## Ծանոթագրություններ

Կատեգորիա:Հայ խմբագիրներ
Կատեգորիա:Հայ գրականագետներ
Կատեգորիա:Հայ թարգմանիչներ
Կատեգորիա:19-րդ դարի արևելահայ դրամատուրգներ
Կատեգորիա:Հայ արձակագիրներ
Կատեգորիա:Փիլիսոփայական գիտությունների դոկտորներ
Յան Կշեպտովսկի

**Յան Կշեպտովսկի** կամ **Սաբալիկ Սաբալա** (, ), լեհ գրող, գուրալական ժողովրդական երգիչ, պատմող և երաժիշտ։ «Կշեպտովսկի» ազգանունը վերցրել է հասուն տարիքում։ Յանը, ինչպես այդ ժամանակվա բազմաթիվ գուրալներ, ապրել է Սաբալիկ Սաբալա մականունով, գուրալական Գոնսենիցա տոհմից է։

## Կենսագրություն
Յան Կշեպտովսկին ծնվել է 1809 թվականի հունվարի 26-ին Կոսցելիսկո գյուղում։ Երիտասարդ տարիքում Յանն զբաղվել է որսագողությամբ։ Մասնակցել է Խոխոլովյան ապստամբությանը, ինչի համար ձերբակալվել է ավստրիական դատարանի կողմից և որոշ ժամանակ բանտարկվել։ Թողնելով որսորդական մտքերը՝ Յանն սկսել է զբաղվել երաժշտական գործունեությամբ և զբոսաշրջիկներին ուղեկցել Տատրաներում։ Ուղեկցել է Տիտուս Խալուբինսկուն գավառագիտական ուսումնասիրությունների ժամանակ, նկարիչ Ստանիսլավ Վիտկևիչին օգնել է լեռներում կատարած ճանապարհորդության ժամանակ։ Ստանիսլավ Վիտկևիչն իր ստեղծագործություններում Յան Կշեպտովսկուն անվանել է «Տատրայի Հոմերոս»։

Յան Կշեպտովսկին կյանքի վերջին տարիներն անցկացրել է Զակոպանեում՝ Վանդա Լիլպոպովայի պանսիոնատում։ Մահացել է 1894 թվականի դեկտեմբերի 8-ին և թաղվել է Զակոպանեի ծառայողների գերեզմանատանը։

## Ստեղծագործություններ
Յան Կշեպտովսկին գրել է գուրալական հեքիաթներ, առակներ և երգեր, որոնք մասսայականացրել են Ստանիսլավ Վիտկևիչը և Հենրիկ Սենկևիչը։ Յան Կշեպտովսկու որոշ ստեղծագործություններ տպագրվել են առանձին գրքերով․
* Bajki według opowiadań Jana Sabały Krzeptowskiego z Kościeliska, Bronisław Dembowski, 1892․
* Sabała. Portret, życiorys, bajki, powiastki, piosnki, melodie, Andrzej Stopka Nazimek, 1897.

## Հիշատակ
* 1903 թվականին Խալուբինսկի ու Զամոյսկի փողոցների հատման կետում տեղադրվել է Յան Կշեպտովսկու և Տիտուս Խալուբինսկու արձանը։
* Յան Կշեպտովսկին հիշատակվել է Հենրիկ Սենկևիչի (Sabałowa bajka), Ստանիսլավ Վիտկևիչի (Na przełęczy), Կազիմեժ Պշերվա-Տետմայերի (Legenda Tatr), Վլադիսլավ Օրկանի (Przez co Sabała omijał jarmark w Kieżmarku) և Յալյու Կուրեկի (Księga Tatr) ստեղծագործություններում։
* Յան Կշեպտովսկու անունով են կոչվում փողոցներ Զակոպանեում, Բիդգոշում, Կրակովում, Լոձում և Ելենյա-Գուրայում։

## Ծանոթագրություններ

## Գրականություն
* Maciej Pinkwart: Zakopane w 3 dni. Warszawa: Sport i turystyka — MUZA SA, 2004. ISBN 83-7319-579-3.
* Wiesław A. Wójcik: Sabała. Zakopane: Wydawnictwo Tatrzańskiego Parku Narodowego, Wyd. I, 2009. ISBN 978-83-61788-01-0.
* Zofia Radwańska-Paryska, Witold Henryk Paryski: Wielka Encyklopedia Tatrzańska. Poronin: Wydawnictwo Górskie, 2004. ISBN 83-7104-009-1.

## Արտաքին հղումներ
* Յան Կշեպտովսկու և Տիտուս Խալուբինսկու արձանը Զակոպանեում  
* Homer Tatr. Jan Krzeptowski (Sabała) 

Կատեգորիա:Լեհ բանաստեղծներ
Կատեգորիա:Լեհ գրողներ
Կատեգորիա:Լեհ երաժիշտներ
Կատեգորիա:Լեհ երգիչներ
Կատեգորիա:Լեհ լեռնագնացներ
ԲայԲայՄեն (ֆիլմ 2017)

**ԲայԲայՄեն** (), ռեժիսոր Սթեյսի Թայթլի ամերիկյան սարսափ ֆիլմ, գրված սցենարիստ՝ Ջոնաթան Փենների կողմից և հիմնված The Bridge to Body Island պատմվածքի վրա։ Նկարահանման շրջանը սկսվել է 2015 թվականի նոյեմբերի 2-ին Քլիվլենդում, Օհայո։ ԱՄՆ-ում ֆիլմի պրեմիերան կայացել է 2017 թվականի հունվարի 13-ին։

## Սյուժե
Երեք ուսանող ընկերներ վարձում են մի փոքրիկ տնակ, ուսմամբ զբաղվելու համար, սակայն պատահաբար արթնացնում են՝ ԲայԲայՄենին, բարձրաձայնելով նրա անունը։ ԲայԲայՄենը՝ կույր հեռազգաց է, ով հեշտությամբ կարող է կարդալ իր զոհերի մտքերը։ Նրանից կհաջողվի փրկվել միայն այն դեպքում, եթե ինչ-որ մեկը կրկին բարձրաձայնի նրա անունը։

## Դերերում

## Արտադրություն
2014 թվականի սեպտեմբերի 11-ին, TWC-Dimension-ը ձեռք բերեց ԲայԲայՄեն ֆիլմի համաշխարհային տարածման իրավունքները։ 2015 թվականի հունիսի 23-ին Los Angeles Media Fund (LAMF) առաջարկեցին ֆինանսավորել ֆիլմը։ 2015 թվականի նոյեմբերի 4-ին, STX Entertainment ընկերությունը ձեռք է բերել ֆիլմի համաշխարհային դիստրիբուցիայի բոլոր իրավունքները։ Վերջինս նույնպես ֆիլմի համաֆինանսավոր է։ Դեվիդ Պրիորը համագործակցելով Փենների հետ ադապտացրել է գիրքը։ Մելինդա Նիշիոկան նույնպես ֆիլմի համապրոդյուսերն է հանդիսանում։

## Ֆիլմի նկարահանումներ
Ֆիլմի հիմնական նկարահանումները սկսվել են 2015 թվականի նոյեմբերի 2-ին՝ Քլիվլենդում, Օհայո նահանգում, և վերջացել են 2015 թվականի դեկտեմբերի 11-ին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:STX Entertainment ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ֆիլմեր ինքնասպանության մասին
Կատեգորիա:Ֆիլմեր, որոնց գործողությունները տեղի են ունենում 1969 թվականին
Կատեգորիա:Ֆիլմեր դևերի մասին
Ղրիմի թաթարները Թուրքիայում

**Ղրիմի թաթարները Թուրքիայում** (ղրիմի թաթ.՝ Qırımtatarlar, ), Թուրքիայի տարածքում ապրող ղրիմի թաթարները։

Թուրքիայի թաթարները թյուրքախոս ժողովուրդներ են, ովքեր այստեղ են եկել հիմնականում Ուկրաինայի հարավում գտնվող Ղրիմ թերակղզուց։ Ըստ տարբեր հաշվարկների՝ Թուրքիայի տարածքում ապրում է 150 հազարից մինչև 6 միլիոն մարդ։

## Պատմություն
Թյուրքալեզու ղրիմի թաթարները Թուրքիայում հաստատվել են դեռևս Օսմանյան կայսրության գոյության առաջին տարիներին։

Սկզբնական շրջանում նրանք տեղափոխվել են Ռումինիա և ապա Բուլղարիայի սևծովյա ափ, որտեղից էլ անմիջապես հաստատվել են երկրի տարբեր հատվածում՝ Անատոլիայում, Կիլիկիայում և Կոստանդնուպոլսում։

Մեծ թվով ղրիմյան թաթարների ներհոսք է նկատվել նաև Ղրիմյան պատերազմի ընթացքում։ 1877-1878 թվականների ռուս-թուրքական պատերազմից հետո ևս մեծաքանակ ղրիմի թաթարներ տեղափոխվել են Թուրքիա՝ բնակության նպատակով։

## Տես նաև
* Ղրիմի թաթարներ
* Արաբները Թուրքիայում

## Ծանոթագրություններ

Կատեգորիա:Թուրքիայի ազգեր
Կատեգորիա:Ղրիմաթաթարական ծագմամբ թուրքեր
Կատեգորիա:Ղրիմի թաթարներ
Ագատա Մուցենիեցե

**Ագատա Մուցենիեցե** (, , ամուսնությունից հետո՝ *Պրիլուչնայա* (), ), լատվիացի դերասանուհի և մոդել։

## Կենսագրություն
Ագատա Մուցենիեցեն ծնվել է 1989 թվականի մարտի 1-ին Ռիգայում։ Հայրն աշխատել է որպես բարմեն (մահացել է, երբ Ագատան դեռ երեխա էր), մայրը՝ որպես խոհարար։ Ունի ավագ քույր՝ Սանտան (ծնվել է 1987 թվականին)։ Դպրոցում սովորելու տարիներին Ագատա Մուցենիեցեն հաճախել է «Շկատուլկա» թատերական ստուդիա (Լ. Շևչենկոյի արվեստանոց)։ Դպրոցն ավարտելուց հետո Ագատա Մուցենիեցեն աշխատել է որպես մոդել, գովազդել է իտալական կոշիկի հայտնի ապրանքանիշ, ֆոտոսեսիաների համար եղել է Եվրոպայի տարբեր երկրներում։ Վերադառնալով Ռիգա՝ ընդունվել է Լատվիական համալսարան (մասնագիտությունը՝ «Չինական բանասիրություն»), իսկ 2008 թվականին տեղափոխվել է Մոսկվա ու ընդունվել Մոսկվայի Գերասիմովի անվան կինեմատոգրաֆիայի համառուսական պետական ինստիտուտ (Ալեքսանդր Միխայլովի արվեստանոց), որն ավարտել է կարմիր դիպլոմով 2012 թվականին։

Կինոյում սկսել է նկարահանվել 2007 թվականին։ Առավել հայտնի է Դարյա Ստարկովայի դերը «Փակ դպրոց» հեռուստասերիալում։

Նկարահանվել է «Բիլայն», «Nescafe», «МегаФон», «Евросеть», «Jardin», «Savage», Սբերբանկ, «OBI» ապրանքանիշերի գովազդներում։

2018 թվականից «Голос. Дети» հեռուստածրագրի հաղորդավարն է.

### Անձնական կյանք
«Փակ դպրոց» հեռուստասերիալի նկարահանումների ժամանակ Ագատա Մուցենիեցեն ծանոթացել է դերասան Պավել Պրիլուչնիի հետ, և 2011 թվականի օգոստոսին զույգը գաղտնի ամուսնացել է Մոսկվայում (սոցիալական կայքերի իր էջերում Ագատա Մուցենիեցեն որպես հարսանիքի օր նշել է հուլիսի 19-ը։ Դերասանուհին պաշտոնապես վերցրել է ամուսնու ազգանունը, իսկ իր օրիորդական ազգանունն օգտագործում է որպես բեմական կեղծանուն։ 2013 թվականի հունվարի 11-ին ծնվել է նրանց որդին՝ Տիմոֆեյը։ 2016 թվականի մարտի 3-ին զույգը դուստր է ունեցել, որին կոչել են Միա։

## Ֆիլմագրություն

## Ծանոթագրություններ

## Արտաքին հղումներ
* Страница на Вокруг ТВ
* Журнал «Maxim»
* Экспресс-газета
* Интервью 
* «Собеседник»: Агата Муцениеце: В школе меня дразнили бомжом 
* «Весте» (Рига): Латвийская девушка, которая стала российской звездой 
* «Курские известия»: Агата Муцениеце: Когда получу Оскар, я зазнаюсь

Կատեգորիա:Լատիշ դերասանուհիներ
Կատեգորիա:Լատվիայի համալսարանի շրջանավարտներ
Կատեգորիա:Լատվիացի մոդելներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Կատեգորիա:ՎԳԻԿ-ի շրջանավարտներ
Ռաֆտոպուլոյի հյուրանոց (Տագանրոգ)

**Ռաֆտոպուլոյի հյուրանոց** (), մշակութային ժառանգության տարածաշրջանային նշանակություն օբյեկտ Ռուսաստանի Ռոստովի մարզի Տագանրոգ քաղաքում։ Գտնվում է Օկտյաբրսկայա փողոց, 35 հասցեում։ 1992 թվականից քաղաքի պատմության հուշարձան է։

## Պատմություն
1870-ական թվականներին վաճառական Աֆանասի Անդրեյի Բելովը կառուցել է եռահարկ շենք Օկտյաբրսկայա փողոց, 35 հասցեում։ Այն գտնվել է քաղաքային երկաթուղու կայարանի հրապարակի հակառակ կողմում։ 1874 թվականին շենքը վերակառուցվել է։ Սկզբնապես, երբ սկսվել էր տան շինարարությունը, ենթադրվում էր, որ այն կշահագործվի որպես եկամտաբեր տուն` դեպի Տագանրոգ Կուրսկ-Խարկով-Ազով երկաթուղու գիծն անցկացնելու առնչությամբ։

Տունը հաշվառված էր որպես վաճառական Աֆանասի Անդրեյի Բելովի սեփականություն 1873-1880 թվականներին։ 1890-1906 թվականներին տունը գյուղացի Եվդոկիմ Նեկրասովի և բուլղարահպատակ Նիկուլովի սեփականությունն էր։ 1915 թվականին տունն արդեն պատկանում էր վաճառական Եվդոկիմ Իվանովիչ Նեկրասովին և ուրյադնիկ Ստեպան Նիկիֆորովիչ Դրոնովին։ Տան վերջին սեփականատիրոջ ազգանունը Ռաֆտոպուլո էր։ Հենց նրա անունով էլ շենքը հիշատակվում է որպես պատմության հուշարձան։

Մշակութային ժառանգության օբյեկտների ցանկերում այդ շենքը նշված է որպես մի վայր, որտեղ եղել է կարմիրգվարդիականների հենակետը հունվարյան ապստամբության օրերին։ 

XXI դարում շենքն օգտագործվում է որպես բնակելի տուն։

## Ծանոթագրություններ

Կատեգորիա:Ռուսաստանի հյուրանոցներ
Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Բորիս Տադիչ

**Բորիս Տադիչ** (, ), սերբ քաղաքական գործիչ, Սերբիայի Դեմոկրատական կուսակցության նախագահ։ Սերբիայի նախագահ (2004-2012)։

## Կենսագրություն
Ծնվել է Սարաևո քաղաքում, Բելգրադյան համալսարանի ուսուցիչ Լյուբոմիրա Տադիչի և բժիշկ-նյարդաբան Նևենկի Տադիչի ընտանիքում։

Տարրական և միջնակարգ դպրոցը ավարտել է Բելգրադում։ Բելգրադյան համալսարանում սովորել է սոցիալական հոգեբանություն։ Եղել է առաջին Բելգրադյան գիմնազիայի հոգեբանության ուսուցիչ։

Եղել է ժողովրդավարության խթանման Կենտրոնի հիմնադիրը և առաջին տնօրենը։

Սկսած 1990 թվականից եղել է Դեմոկրատական կուսակցության անդամ։ Զորան Ջինջիչի մահից մեկ տարի անց, 2004 թվականին ընտրվեց, որպես կուսակցության նախագահ։

2000 թվականի նոյեմբերից մինչև 2001 թվականի հունիսը բուլդոզյան հեղափոխության ժամանակաշրջանում, որպես հեռահաղորդացման նախարար մտել է Հարավսլավիայի ղեկավարության կազմի մեջ։ Նաև Սերբիայի և Չեռնոգորիայի նախարարների միությունում իրականացրել է պաշտպանության նախարարի պաշտոնը։

2004 թվականի նախագահական ընտրությունների երկրորդ շրջանում հաղթել է, հավաքելով ձայների 53 %-ը, և շրջանցելով ազգայնական Տոմիսլավ Նիկոլիչին։ Սերբիայի նախագահի պաշտոնում փոխարինել է Պրեդրագ Մարկովիչին։ 2008 թվականին առաջին շրջանում ձայների փոքր-ինչ առավելությամբ առաջ անցավ Տոմիսլավ Նիկոլիչը, սակայն Տադիչը հաղթելով երկրորդ շրջանում, արդեն երկրորդ անգամ դարձավ նախագահ։

2012 թվականի ապրիլի 4-ին հայտարարեց, որ կլքի Սերբիայի նախագահի պաշտոնը և կանցնի թոշակի։

Տիրապետում է անգլերեն, սերբերեն և ֆրանսերեն լեզուններին։ Ամուսնացած է, ունի երկու երեխա։

## Ծանոթագրություններ

## Արտաքին հղումներ

* Բորիս Տադիչ 
* Սերբիայի նախագահ

Կատեգորիա:Բելգրադի համալսարանի շրջանավարտներ
Կատեգորիա:Սերբիայի նախագահներ
Կատեգորիա:Սերբիայի քաղաքական գործիչներ
Սլովակիայի տոներ

Այս հոդվածում ներկայացված է **Սլովակիայի ազգային տոների** ցանկը։

Այս օրերն աշխատանքային չեն, գրեթե բոլոր խանութներն ու հիմնարկները փակ են լինում։

## Արտաքին հղումներ
* Zákon o štátnych sviatkoch, dňoch pracovného pokoja a pamätných dňoch  

Կատեգորիա:Սլովակիայի տոներ
Դյոմինայի-Կաչոնիի տուն (Տագանրոգ)

**Դյոմինայի-Կաչոնիի տուն** (), մշակութային ժառանգության տարածաշրջանային նշանակության օբյեկտ Ռուսաստանի Ռոստովի մարզի Տագանրոգ քաղաքում։ Գտնվում է Հունական փողոց, 47 հասցեում։ Շինությունն անվանումը ստացել է երկու ամենահայտնի սեփականատերերի` Մարգարիտա Կաչոնիի (այլ տվյալներով ազգանունը կարդացվել է Կաչիոնի) և Ալեքսանդրա Դյոմինայի ազգանուններից։

## Պատմություն
Տագանրոգի Հունական փողոց, 47 հասցեում շենքը կառուցվել է 1860-ական թվականներին աղյուսային ոճով։ Նրա առաջին սեփականատերը եղել է Մարգարիտա Կաչոնին` Թուրքական երկրորդ պատերազմի ժամանակ Սևծովյան նավատորմի հերոսի այրին։ Նրա ամուսինը` Ալեքսանդր Լիկուրգովիչ Կաչոնին, թուրքական լծի դեմ հունական ազգային-ազատագրական գործիչ Լամբրոս Կաչոնիի (Կացոնիս) թոռն էր։ 

1906 թվականին շենքը ձեռք բերեց ազնվականի կին Ալեքսանդրա Վասիլևնա Դյոմինան, որին շենքը տարբեր տվյալներով պատկանել է մինչև 1915 կամ 1925 թվականը։ 1926 թվականին տանը գործել է հանրակրթական դպրոց Տագանրոգում բնակվող լեհերի համար։ Պարապմունքները ուսումնական հաստատությունում սկսվում էին սեպտեմբերի 27-ին։

1992 թվականից շենքը ճանաչվել է ճարտարապետական հուշարձան և պահպանվում է որպես մշակութային ժառանգության օբյեկտ։

## Նկարագրություն
Հունական փողոցից տեսարան է բացվում դեպի այդ հասցեում գտնվող միանգամից երկու տուն։ Դրանցից առաջինը երկհարկանի է և ճանաչվել է պատմության և մշակույթի հուշարձան։ Նրա ճակատը զարդարում է ծեփածո բուսական նախշ, զարդաքիվեր, լողաթներ և կողպեքային քարեր։ Երկրորդը մեկհարկանի է, որը XIX դարի կեսերին բնորոշ տուն է։ Այն զարդարում են ձևավոր ճակտոնը, զարդաքիվեր, կոպտատաշ քարից թիակներ և քիվամույթեր։

## Պատկերասրահ

File:Таганрог греческая 47 фото 009.jpg|
File:Таганрог Греческая 47 фото 012.jpg|


## Ծանոթագրություններ

Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Ջեկի Չանի արկածները մուլտսերիալի սերիաների ցանկ

**«Ջեկի Չանի արկածները»** (), ամերիկյան անիմացիոն հեռուստասերիալ, որը ցուցադրվել է Kids' WB ալիքի շրջանակներում 2000 թվականի սեպտեմբերի 9-ից մինչև 2005 թվականի սեպտեմբերի 9-ը։ Սերիալի գլխավոր հերոսը Ջեկին է, ով զբաղվում է գաղտնի արտեֆակտների փնտրտուքներով և դրանց պաշտպանությամբ։ Այդ գործում նրան օգնում են հորեղբայրը, յուրահատուկ իրերի խանութի տերը և Ջեյսը` նրա հորեղբոր աղջիկը։

Սերիաները դասավորված են ըստ ցուցադրման ամսաթվի։

## 1-ին եթերաշրջան։ 12 թալիսմանները (2000—2001)

## 2-րդ եթերաշրջան։ Դեմոնների պորտալները (2001—2002)

## 3-րդ եթերաշրջան։ Կենդանիների ուժը (2002—2003)

## 4-րդ եթերաշրջան։ Օնիի դիմակները (2003—2004)

## 5-րդ եթերաշրջան։ Դեմոնների ուժը (2004—2005)

## Արտաքին հղումներ
* Список серий телесериала «Приключения Джеки Чана» на сайте *[[TV.com]]*
* Список серий телесериала «Приключения Джеки Чана» на сайте *[[Internet Movie Database]]*
* Список серий телесериала «Приключения Джеки Чана» на сайте *Epguides*

Կատեգորիա:Մուլտֆիլմերի կերպարներ
Նելկա

**Նելկա** - գետ Ռուսաստանում, որը հոսում է Կոստրոմայի մարզի Պարֆյոնովսկի և Նեյսկի շրջաններով։ Գետաբերանը գտնվում է Նելշա գետի աջ ափով 102 կիլոմետր ներքև։ Նելկա գետի երկարությունը 13 կիլոմետր է։

Նելկայի ակունքը գտնվում է Հյուսիսային գյուղից և երկաթուղու համանուն կայարանից հարավ-արևելք՝ Կոստրոմայի շրջանից 28 կիլոմետր հարավ-արևմուտք։ Այն՝ չբնակեցված անտառային զանգվածով, հոսում է հարավ-արևմուտք։ Նելկան Նելշա գետի մեջ է թափվում Օլենեվո գյուղի մոտ։

## Ջրային ցուցակի տվյալներ
Ըստ Ռուսաստանի Դաշնության ջրատնտեսական շրջանավորման գեոինֆորմացիոն համակարգի տվյալների, որը պատրաստվել է ջրային ռեսուրսների դաշնային գործակալության կողմից։

Ջրային օբյեկտի կոդը պետական ջրային ցուցակում - 08010300312110000016379

Ջրաբանական հետազոտվածության կեդը ГИ - 110001637

Ջրհավաք ավազանի կոդը - 08.01.03.003

Ջրաբանական հետազոտության հատորի համարը - 10

Ջրաբանական հետազոտության թողարկում - 0

## Ծանոթագրություններ

Կատեգորիա:Ռուսաստանի գետեր
Կատեգորիա:Վերին Վոլգայի ավազանային շրջանի գետեր
Ալեքսանդր Նևսկու մատուռ (Տագանրոգ)

**Ալեքսանդր Նևսկու մատուռ** (), մատուռ Ռուսաստանի Ռոստովի մարզի Տագանրոգ քաղաքում։ Կառուցվել է 2008 թվականին՝ քաղաքի Մարիուպոլյան գերեզմանատանը։ Մատուռի ճարտարապետն է Սերգեյ Յուրևիչ Ռյաբոշտանովը։

## Նկարագրություն
Ռուսական ոճով կառուցված խոշոր միագմբեթ մատուռ է՝ ցածր գավիթով և խորանով։

## Պատմություն
Ալեքսանդր Նևսկու մատուռը կառուցվել է Տագանրոգի Մարիուպոլյան գերեզմանատանը 2008 թվականին ի նշանավորումն Ռոստովի մարզի և Տագանրոգի ազատագրման 65-ամյակի` Սուրբ երրորդության ծխի երեց Տիմոֆեյ Ֆետիսովի նախաձեռնությամբ։

Մատուռն օծվել է 2008 թվականի օգոստոսի 30-ին` Տագանրոգը գերմանաֆաշիստական զավթիչներից ազատագրելու 65-ամյակի կապակցությամբ։ Զոհված մարտիկների հիշատակին կատարվել է հոգեհանգստի արարողություն։ Տագանրոգի շրջանի գործակալ ավագ երեց Ալեքսանդր Կլյունկովը մատուռին նվիրաբերել է սուրբ Ալեքսանդր Նևսկու սրբապատկերը։

Ըստ տագանրոգցի գավառագետների` Ալեքսանդր Նևսկու մատուռը Հյուսիսային Կովկասում առաջին և Ռուսաստանում յոթերորդ հիշատակի տաճարն է` Ռուսաստանի զինվորականությանը նվիրված եկեղեցական հուշարձան։

Նախկինում Տագանրոգում գործել է Ալեքսանդր Նևսկու անունով մեկ այլ մատուռ։ Այն կառուցված է եղել 1867 թվականին էկլեկտիզմի ոճով։ Գտնվել է հետևյալ հասցեում՝ *[[Ռոստովի մարզ]], քաղաք [[Տագանրոգ]], [[Կոմսոմոլսկի ճեմուղի (Տագանրոգ)|Կոմսոմոլսկի ճեմուղի]], 45 / [[Հունական փողոց (Տագանրոգ)|Հունական փողոց]], 26։* Մատուռը ներկայումս գոյություն չունի. այն մասերի է բաժանվել խորհրդային կարգերի հաստատումից հետո՝ 1929 թվականին։

## Ծանոթագրություններ

Կատեգորիա:2008 հիմնադրումներ
Կատեգորիա:Մատուռներ
Կատեգորիա:Ռոստովի մարզի եկեղեցիներ
Կատեգորիա:Տագանրոգի շենքեր և կառույցներ
Սերվեթ Թազեգյուլ

**Սերվեթ Թազեգյուլ** (, ), Թուրքիայի քաղաքացիությամբ ազգությամբ ադրբեջանցի թեկվոնդոյիստ, աշխարհի և Եվրոպայի չեմպիոն։

## Կենսագրություն
Սերվեթ Թազեգյուլը ծնվել է 1988 թվականի սեպտեմբերի 26-ին Գերմանիայի Նյուրնբերգ քաղաքում։ Ազգությամբ ադրբեջանցի է։ Մանուկ հասակից զբաղվել է տարբեր սպորտաձևերով։

2008 թվականին Սերվեթը թեկվանդո սպորտաձևում դառնում է Եվրոպայի չեմպիոն։ Վերջինս նույն թվականին ստանում է նաև օլիմպիական խաղերի բրոնզե մեդալ։ 2009 թվականին դառնում է թեկվանդոյի աշխարհի առաջնության բրոնզե մեդալակիր։

2010 թվականին վերստին նվաճել է Եվրոպայի չեմպիոնի անվանակարգը։ 2011 թվականին դարձել է աշխարհի չեմպիոն, իսկ մյուս տարի՝ Եվրոպայի և օլիմպիական խաղերի ոսկե մեդալի դափնեկիր։ 2013 թվականին մասնակցել է թեկվանդոյի միջերկրածովյան բաց առաջնությանը՝ դառնալով բրոնզե մրցանակակիր։

2014 թվականին ևս մրցանակներ է ստացել նույն անվանակարգերում։

## Տես նաև
* Թեկվոնդո

## Ծանոթագրություններ

Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Սիրոտինների տուն (Տագանրոգ)

**Սիրոտինների տուն** (), մշակութային ժառանգության օբյեկտ Ռուսաստանի Ռոստովի մարզի Տագանրոգ քաղաքում։ Գտնվում է Չեխովի փողոց, 82 հասցեում։ Պատկանում է ճարտարապետության հուշարձանների կատեգորիային։

## Պատմություն
XIX դարի առաջին կեսին Տագանրոգում կառուցվել է մեկևկեսհարկանի առանձնատուն։ 1870-ական թվականներին տունը Մ. Ֆ. Սիրոտինայի սեփականությունն էր, որը բանաստեղծ Նիկոլայ Ֆեոդորովիչ Շչերբինայի քույրն էր։ Նա պարբերաբար հյուրընկալվում էր այդ տանը։

Գրող Անտոն Պավլովիչ Չեխովը սովորել է Սիրոտինների որդու` Վլադիմիրի հետ։ Նրանք ընկերներ էին, և Չեխովը ևս հաճախակի այցելում էր այս տունը դպրոցական տարիներին, եղել է այստեղ 1881 թվականին, երբ ժամանել էր Մոսկվայից։ Վ. Ա. Սիրոտինը դարձավ կազակ հարյուրապետ։ Նրա կնոջ անունը Մարիա էր։ Եվ հենց նա է 1890-ական թվականներից համարվել այս տան սեփականատերը։ Նրանց ամուսնությունը երկար չէր. Վլադիմիրն ու Մարիան ամուսնալուծվեցին, և Մարիան ամուսնացավ երկրորդ անգամ` վերցնելով Ստեյգեր ազգանունը։

1915-1918 թվականներին առանձնատան տերն էր Իվան Ակիմովիչ Ռեգետտին։ Նա քաղաքային հասարակական վարչության առևտրային պատգամավոր էր։

18.11.1992 թվականի թիվ 301 որոշման համաձայն` Սիրոտինների տունը ճարտարապետության հուշարձան է և համարվում է մշակութային ժառանգության օբյեկտ։

## Պատկերասրահ

File:Таганрог Чехова 82 фрагмент 192.jpg|
File:Таганрог Чехова 82 фото 186.jpg|


## Ծանոթագրություններ

Կատեգորիա:Ռուսաստանի մշակութային ժառանգություն
Կատեգորիա:Տագանրոգի տեսարժան վայրեր
Մագուրա

**Մագուրա** (), Բուլղարիայի Ռաբիշա գյուղի մոտ գտնվող բրոնզեդարյան նկարազարդումներով քարանձավ։ 1942 թվականից մինչև 1972 թվականի հոկտեմբերի 24-ը մոտակա գյուղի անունով կոչվել է Ռաբիշայի  քարանձավ ()։ Խորությունը 2500 մետր է, ջերմաստիճանը՝ 12&nbsp;°C։

## Պատմություն
Քարանձավը հայտնի է եղել և ուսումնասիրվել դեռևս Հին Հռոմի ժամանակ և միջնադարում։ Այժմ քարանձավում գինի է պահվում։ Ամենամեծ՝ Հաղթական դահլիճում (բարձրությունը 30մ, լայնությունը՝ 58 մ, երկարությունը 130 մ) դասական երաժշտության համերգներ են կազմակերպվում։ Զբոսաշրջիկների համար ճեմուղիներ են սարքվել և լուսավորություն է անցկացվել։

1984 թվականին քարանձավը ներառվել է ՅՈՒՆԵՍԿՕ-ի համաշխարհային ժառանգության նախնական ցուցակ։

## Նկարագրություն
Ընդհանուր երկարությունը մոտավորապես 2,5 կմ է։ Քարանձավը բաղկացած է երկար և խորը միջանցքներից։ Լրիվ պտույտ կատարելու համար պահանջվում է հինգ ժամ։ Մագուրան հայտնի է իր ստալակտիտներով և ստալագմիտներով։ Ամենամեծ ստալակտոնը ունի 20 մ բարձրություն և հիմքում 4 մետր տրամագիծ։ Հետազոտությունների ընթացքում գտնված ամենամեծ ստալագմիտը ունի 11 մետր բարձրություն և հիմքում 6 մետր տրամագիծ։ Դա Բուլղարիայում ամենամեծն է։  Քարանձավում կլոր տարին 12&nbsp;°C աստիճան է։

## Ժայռապատկերներ
Քարանձավը հայտնի է իր ժայռապատկերներով, որոնց թիվը հասնում է 700-ի։ Դրանք Եվրոպայում նախամարդու արվեստի ամենահին օրինակներից են։ Պատկերված են կանայք, որսորդներ, կենդանիներ, բույսեր, արևը և աստղեր։ Բուլղարացի հետազոտողները գտնում են, որ այստեղ պատկերված է Եվրոպայում ամենահին արևային օրացույցը՝ 366 օրով։ Ըստ գիտնականների մադիկ այստեղ ապրել են դեռևս վաղ Հին քարե դարում (մեր թվարկությունից 100 000 - 40 000 տարի առաջ)։


 Պատկեր:Magura E2.jpg
 Պատկեր:Magura E3.jpg
 Պատկեր:Magura E7.jpg
 Պատկեր:Magura E873.jpg


## Ծանոթագրություններ

## Արտաքին հղումներ

Կատեգորիա:Բուլղարիայի քարանձավներ
Կատեգորիա:Նախնադարյան արվեստ
Սուրբ Երրորդություն հունական եկեղեցի (Ստամբուլ)

**Սուրբ Երրորդության եկեղեցի** (, ), հույն ուղղափառ եկեղեցի, որը գտնվում է Ստամբուլի Բեյօղլու շրջանում՝ Թաքսիմի հրապարակի մոտ։

Բացվել է 1880 թվականին և համարվում է Թուրքիայի Ստամբուլ քաղաքում գործող ամենախոշոր ուղղափառ պաշտամունքի վայրը։

## Պատմություն
Սուրբ Երրորդության եկեղեցու տեղում նախկինում կառուցված է եղել հունական գերեզմանատուն և հիվանդանոց, ինչպես նաև Սուրբ Գեորգիոսի անունը կրող եկեղեցի, որը քանդվել է նախքան ներկայիս շինության կառուցումը:

Կառույցի նախագծողը եղել է ազգությամբ հույն ճարտարապետ Պետրոս Կամպանակին։ Շինարարական աշխատանքները սկսվել են 1876 թվականի օգոստոսի 13-ին և ավարտվել են երեք տարի անց՝ 1880 թվականի սեպտեմբերին։ Եկեղեցին կառուցվել է նեոբյուզանդական ճարտարապետական ոճով՝ բարոկկոյի տարրերով։

Ճակատային հատվածում գտնվող երկու զանգերը կառուցված են վերածննդի շրջանի գոթական ոճով։ Օսմանյան Հունաստանի տարածքում նման շինություն կառուցվեց միայն թանզիմաթի բարեփոխումներից հետո։ Այն առաջին գմբեթավոր տաճարն էր, որը կառուցվել է Օսմանյան կայսրության ժամանակահատվածում։

Եկեղեցու ձևավորման աշխատանքներն իրականացրել են նկարիչ Սակելարի Մեգակլիսան և ճարտարապետ Ալեքսանդր Կրիկելիսոմը։ 1880 թվականի սեպտեմբերի 14-ին տեղի է ունեցել եկեղեցու օծման արարողությունը։

Եկեղեցին լրջորեն վնասվել է 1955 թվականի Ստամբուլի ջարդերի ընթացքում։ Տաճարի վերականգնման աշխատանքներն ավարտվել են 2003 թվականին՝ հույն գործարար Անգելոպուլոսի ջանքերի շնորհիվ։

## Պատկերասրահ

20131208 Istanbul 032.jpg
Taksim Sq (2100018726).jpg
Agia Triada Greek Orthodox Church, İstanbul-2.jpg
Church by hich stock.jpg


## Տես նաև
* Սուրբ Անտոնիոս Պադուացու եկեղեցի

## Ծանոթագրություններ

Կատեգորիա:Բեյօղլու
Կատեգորիա:Եկեղեցիներ այբբենական կարգով
Կատեգորիա:Թուրքիայի հունական եկեղեցիներ
Կատեգորիա:Ստամբուլի եկեղեցիներ
Սերգեյ Բուրլեյ

**Սերգեյ Բուրլեյ**  (, ), ռուսական, հետագայում ուկրաինական նավատորմի  կոնտր ադմիրալ (1913 թվականի դեկտեմբերի 6) 1917-1918 թվականներին Ուկրաինական ժողովրդական հանրապետության և Ուկրաինական պետության ռազմական գործիչ, 1918 թվականի հունիսի 18-ից Ղրիմ-Ուկրաինական նավատորմի հրամանատար։

## Կենսագրություն
Սևծովյան նավատորմում է եղել 1878 թվականից։ 1881 թվականին ավարտել է Կրոնշտադի ծովային գերատեսչության տեխնիկական ուսումնարանը։ Կոնդուկտոր (1881), պրապորչիկ (1882), ենթապորուչիկ (1885), պորուչիկ (1889), շտաբս-կապիտան (1893)։ 1894 թվականին ավարտել է Նիկոլաևի Ծովային ակադեմիայի ջրագրության բաժինը։ Փոխադրվել է նավատորմ։ 1896 թվականից եղել է նավատորմի լեյտենանտ, Երկրորդ կարգի կապիտան (1903), առաջին կարգի կապիտան (1908)։ 1908-1910 թվականներին եղել է «Ասկոլդ» հածանավի հրամանատար։ 1912-1913 թվականներին կատարել է Կերչի նավահանգստի հրամանատարի պարտականությունները։ Կոնտր ադմիրալ (1913 թվականի դեկտեմբերի 6)։ 1913 թվականի դեկտեմբերի 6-ից մինչև փետրվարյան հեղափոխությունն ընկած ժամանակահատվածում եղել է Սևաստոպոլի քաղաքապետը։ 1915 թվականի հունվարի 1-ից  ՍՆ հրամանատարի հատուկ հանձնարարությունների գծով ադմիրալ։ Եղել է ուղղափառ եկեղեցու ներկայացուցիչ, ամուսնացած է եղել, ունեցել է  մեկ որդի (1916 թվականին)։ Փետրվարյան հեղափոխությունից հետո կանգնեց ուկրաինական ծովային շարժման դիրքերում` աջակցելով նավատորմի ուկրաինացմանը։

## Ծառայություն Ուկրաինական ժողովրդական հանրապետությանը և Ուկրաինական պետությանը
1917 թվականի նոյեմբերի վերջերից ՈւԺՀ ծովային գործերի գլխավոր քարտուղարության կազմում է։ Ապրիլին Ղրիմից բոլշևիկների նահանջից հետո 1918 թվականին հանդես է եկել նավատորմը Կենտրոնական Ռադայի ենթակայությանը  հանձնելու օգտին։  Նավատորմը վերջնականապես ուկրաինական կողմին փոխանցելուց հետո պաշտոնի է նշանակվում Ուկրաինական Սևծովյան նավատորմի շտաբում։

## Ծառայություն Ռուսաստանի հարավային զինված ուժերում և մահ
Հակահետմանական հեղաշրջումից հետո նավատորմի անձնակազմի մեծ մասը անցավ ՌՀԶՈՒ-ի կողմը, այդ թվում նաև ադմիրալ Բուրլեյը։ 1920 թվականին ադմիրալը ռազմագիտություն էր  դասավանդում ծովայինների տնօրինությունում։ 1920 թվականի նոյեմբերին ադմիրալը կալանավորվում է բոլշևիկների կողմից։ Մահացել է սրտի կաթվածից կալանավայրում։

## Ծանոթագրություններ

## Գրականություն
* Грибовский В. Ю. СПИСОК офицерских чинов русского императорского флота ЦАРСТВОВАНИЕ ИМПЕРАТОРА АЛЕКСАНДРА ТРЕТЬЕГО.
* Флот Української Народної Республіки  (укр.)

Կատեգորիա:Առաջին համաշխարհային պատերազմի մասնակիցներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Ֆրանչեսկո Ռոզի

**Ֆրանչեսկո Ռոզի** (, ), իտալացի ռեժիսոր, սցենարիստ, պրոդյուսեր և դերասան։ 20-րդ դարի իտալական կինոարվեստի դասական, Իտալիայի ամենաշատ մրցանակներ ստացած կինոռեժիսորներից է, իր ստեղծագործական կյանքի ընթացքում արժանացել է Կաննի, Վենետիկի և Բեռլինի կինոփառատոների մրցանակներին, Բրիտանական և Իտալական կինոակադեմիաների պարգևներին։

## Կենսագրություն
Ֆրանչեսկո Ռոզին ծնվել է Նեապոլում։ Նրա հայրն աշխատում էր նավաշինական արդյունաբերությունում և զբաղվում էր նաև ծաղրանկարչությամբ։ Ֆրանչեսկոն քոլեջում սովորել է Իտալիայի ապագա նախագահ Ջորջո Նապոլիտանոյի հետ։ Այնուհետև ուսումնասիրել է իրավունք, աշխատել որպես մանկական գրքերի նկարազարդող և Նեապոլի ռադիոյում որպես լրագրող։ 1943 թվականին համալսարանի իր համակուրսեցիների հետ միասին ձերբակալվել է ֆաշիզմի դեմ ելույթներ ունենալու համար։ Կարողանալով փախչել` նա թաքնվել է Տոսկանայում և կապ հաստատել Դիմադրության շարժման հետ։

1946 թվականից որպես ռեժիսորի օգնական, աշխատել է Էտտորե Ջաննինիի, Լուկինո Վիսկոնտիի, իսկ հետագայում նաև Միքելանջելո Անտոնիոնիի, Մարիո Մոնիչելլիի և Լուչանո Էմմերի հետ։ Նրա առաջին ֆիլմը «Քին կամ Հանճարը և անառակությունը» (1957 թ.) կինոնկարն էր` Վիտտորիո Գասմանի գլխավոր դերակատարմամբ։ 1958 թվականին նա ստացել է Վենետիկի կինոփառատոնի ժյուրիի հատուկ մրցանակը «Կանչ» կինոնկարի համար։ Այդ ֆիլմից հետո նրա ստեղծագործությունների հիմնական թեման նեապոլյան մաֆիան էր։ 1970-ական թվականների սկզբին սկսել է նկարահանել քաղաքական թեմաներով ֆիլմեր, որոնք իրենց մեջ ընդգրկում էին նշված թեմայի բավականին լայն շրջանակ։ Նա իր ֆիլմերում մեծ ուշադրություն էր դարձնում փաստերի ճշմարտացիության և հերոսների հոգեկան ներաշխարհի վրա։ Ըստ իտալացի գրող Տոնինո Գուերայի խոսքերի. «Կգա ժամանակ, երբ մենք Իտալիայի պատմությունը կուսումնասիրենք Ռոզիի ֆիլմերով»։

1970-ական թվականների երկրորդ կեսին քաղաքական պայքարի անկումը իր ազդեցությունն ունեցավ Ֆրանչեսկո Ռոզիի ստեղծագործության վրա։ Նրա ֆիլմերի թեմատիկայի շրջանակն ավելի է մեծանում։ Այդ տարիների նրա ֆիլմերից էին «Քրիստոսը կանգ է առել Էբոլիում» (1979 թ.), «Երեք եղբայր» (1981 թ.), «Կարմեն» (1984 թ.) և այլն։ 1990-ական թվականներին Ֆրանչեսկո Ռոզին հիմնականում զբաղվել է թատերական ներկայացումներ բեմադրելով։

Ֆրանչեսկո Ռոզին ամուսնացած էր Ջանկառլա Մանդելլիի հետ։ Մահացել է բրոնխաբորբի բարդացումից` 2015 թվականի հունվարի 10-ին, համաշխարհային կինոարվեստում ունեցած ներդրումների համար Վենետիկի կինոփառատոնում «Ոսկե առյուծ» ստանալուց հետո` երեք տարի անց։

## Մասնակի ֆիլմագրությունը

## Ծանոթագրություններ

Կատեգորիա:Կինոռեժիսորներ այբբենական կարգով
Կատեգորիա:Իտալացի կինոռեժիսորներ
Կատեգորիա:Իտալացի ռեժիսորներ
Կատեգորիա:Իտալացի սցենարիստներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:BAFTA մրցանակի դափնեկիրներ
Էստոնական ճարտարապետության թանգարան

**Էստոնական ճարտարապետության թանգարան** (), ճարտարապետության թանգարան Էստոնիայի մայրաքաղաք Տալլինում։ Գտնվում է Ռոտերմեն թաղամասում։ Թանգարանը համարվում է Ճարտարապետական թանգարանների միջազգային կոնֆեդերացիայի (ICAM) անդամ։

## Պատմություն
Թանգարանը հիմնադրվել է 1991 թվականի հունվարի 1-ին՝ փաստաթղթավորելու, պահպանելու և այցելուներին տեղեկացնելու Էստոնիայի ճարտարապետության պատմության և նրա ներկայիս զարգացման մասին։ Թանգարանն իր գործունեությունն սկսել է Կուլի 7 (Kooli 7) ժամանակավոր վայրում, որտեղ հավաքածուները տեղավորված էին միջնադարյան Loewenschede աշտարակում։ 1996 թվականին թանգարանը տեղափոխվեց Rotermann Salt Storage (Ռոտերմեն աղի պահեստավորման վայր) և հանրության համար բացվեց 1996 թվականի հունիսի 7-ին։

## Շենք
Շենքի կամարակապ նկուղը, որը կառուցվել է ըստ բալթիկ-գերմանացի ինժեներ Էրնստ Բուստեդի կողմից կազմված նախագծի, եղել է  աղի պահեստավորման վայր։ Շենքը վերակառուցվել է 1995–1996 թվականներին Urbel & Peil ճարտարապետական ընկերության ճարտարապետներ  Ուլո Պեյլի և Տասո Մահարի (ներքին հարդարման ճարտարապետ) նախագծով։ Վերակառուցման ընթացքում նախկին մեկհարկանի շենքը բաժանվեց բազմաթիվ հարկերի՝ միջանկյալ առաստաղով և սրահներով՝ տարածք ապահովելով բազմաբնույթ ցուցահանդեսների համար։

## Ծանոթագրություններ

## Արտաքին հղումներ
* 

Կատեգորիա:1991 հիմնադրումներ Էստոնիայում
Կատեգորիա:1991 հիմնադրված թանգարաններ
Կատեգորիա:Էստոնիայի ճարտարապետություն
Կատեգորիա:Ճարտարապետության թանգարաններ
Կատեգորիա:Տալլինի թանգարաններ
Բոբ Դոնալդսոն

**Ռոբերտ Դոնալդսոն** (, ), առավել հայտնի է որպես **Բոբ Դոնալդսոն** (), 19-րդ դարի շոտլանդացի ֆուտբոլիստ։ Հանդես է եկել հարձակվողի դիրքում։

## Ակումբային կարիերա
Դոնալդսոնը խաղացել է շոտլանդական «Էյրդրիոնիանս» և անգլիական «Բլեքբըրն Ռովերս» ակումբներում, իսկ 1982 թվականին տեղափոխվել է «Նյութոն Հիթ»։ Դեբյուտային խաղը կայացել է 1982 թվականի սեպտեմբերի 3-ին իր նախկին ակումբի՝ Բլեքբըրնի դեմ խաղում։ Հանդիպումը տեղի է ունեցել «Իվուդ Պարկ» մարզադաշտում։ Չնայած այն բանի, որ Բոբը կարողացավ դառնալ գոլի հեղինակ, դա «Նյութոն Հիթ»-ին չօգնեց հաղթել։ Խաղը ավարտվեց 4:3 հաշվով հօգուտ «Բլեքբըրնի»։ 1894 թվականին «Նյութոն Հիթը» դուրս մնաց Երկրորդ դիվիզիոնից։ 1897 թվականին Դոնալդսոնը լքեց ակումբը։ Ռոբը «Նյութոն Հիթում» անցկացրել է 147 խաղ՝ դառնալով 66 գոլի հեղինակ։

## Ծանոթագրություններ

## Արտաքին հղումներ
* Ֆուտբոլիսիտ պրոֆիլը MUFCInfo.com կայքում 
* «Նյութոն Հիթում» անցկացրած խաղերի վիճակագրությունը 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի ակումբների ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ելենա Կացյուբա

**Ելենա Կացյուբա** (, ), ռուս բանաստեղծուհի։

Ավարտել է Կազանի համալսարանի լրագրության ֆակուլտետը։ Յուննա Մորիցի և Անդրեյ Վոզնեսենսկու նախաձեռնությամբ Կացյուբան ընդունվել է գրողների միություն Հենրիխ Սապգիրի երաշխավորությամբ, ԽՍՀՄ փլուզումից հետո ԳՄ կայացած առաջին համաժողովում։

Մասնակցել է Սորբոնի (2002) Ռուսական բանաստեղծական ընթերցումներին, Լայպցիգի գրքի միջազգային տոնավաճառին (2004), Փարիզի (2005) Գրքի սալոնին, «Կիևյան դափնիներ» (2007) պոետական փառատոնին, Պրահայի «Եվրոպա 2008» միջազգային գրական առաջին փառատոնին, Հարավային Կորեայի Մանխե քաղաքում (2012) կայացած բանաստեղծական փառատոնին և այլն։

Նրա բանաստեղծություններն ընդգրկվել են «Դարի բանաստեղծությունը», «Դարի ինքնահրատ», «ДЕПО», «Ռուս բանաստեղծներն այսօր» և այլ նշանակալից ժողովածուներում։

Ելենա Կացյուբան ցայսօր հրատարակել է մի շարք գրքեր։ «Աղբյուսից» բացի նրա առավել հանրահայտ ժողովածուներն են «Դրախտների խաղը» (2003) և «Լուսնի վկայությունը» (2008)։

## Ելենա Կացյուբան հայերեն
* Կրակի մարդիկ; Մոմը; Քնքշանքի դպրոց; Գիշերային անցում; Աղբանոցում փոխարինվողներ չկան; Թատրոնախոս; «Կյանքը նշանակված է մի վարդով միայն...»; «Նախ իր ծնունդը կերպարն ապրում է դժոխքի մեջ...»; Սանդուղք; Երբ...; «Գնայի ու գնայի ուր աչքս կտրում է...»; Սիրահար ձկները; Ամպրոպ; Զգեստը։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 123-137։ Թարգմ.՝ Հրանտ Ալեքսանյան։

## Ծանոթագրություններ

Կատեգորիա:20-րդ դարի ռուս բանաստեղծներ
Կատեգորիա:Բանաստեղծներ այբբենական կարգով
Կատեգորիա:Ռուս բանաստեղծներ
Կատեգորիա:Ռուս հրապարակախոսներ
Գայանե Բրեիովա

**Գայանե Բրեիովա-Աֆյան** (), ռեստորանագետ, խոհարար, խոհարարական քննադատ, ռեստորանների ցանցի սեփականատեր։ Նա հիմնադրել և զարգացրել է մի քանի ռեստորաններ և սրճարաններ, որոնցից երկուսը (Gayane’s, ПАНАЕХАЛИ) ղեկավարում է մինչև հիմա։

## Կենսագրություն
Գայանեն ծնվել է Երևանում։ Նրա արմատները սերում են Արցախից։ Վեց տարի սովորել է թատերական դպրոցում, տասը տարի հայկական ժողովրդական պարեր է պարել, շրջագայությունների մեկնել տարբեր խորհրդային քաղաքներ, նկարահանվել ֆիլմերում։ Դպրոցն ավարտելուց հետո ամուսնացել է և 1992 թվականին մեկնել Պրահա։ Ամուսինը նկարիչ էր։ Կարճ ժամանակ անց նրանք ամուսնալուծվում են, և Գայանեն փոքրիկ երեխայի հետ մեկնում է Մոսկվա։ Շուտով Մոսկվա են տեղափոխվում նաև Գայանեի մայրն ու կրտսեր եղբայրը։ Գայանեն որպես մատուցող աշխատանքի է անցել «Словацкий дом» ռեստորանում։ Այնուհետև երկու տարի աշխատել է Մոսկվայի կենտրոնական ֆոնդային բորսայում որպես բրոքեր։ 1998 թվականին բորսայի փակվելուց հետո Գայանեն որպես մենեջեր աշխատանքի է անցնում հայկական «Նոյան տապան» ռեստորանում։ Մինչ այդ նա մենեջմենթի ու տնտեսագիտության դասեր էր անցնել, ուներ ինստիտուտի դիպլոմ։ Որոշ ժամանակ անց նա դառնում է Մոսկվայում Չեխիայի դեսպանատան հյուրանոցային համալիրի կառավարիչ։ Համալիրը միավորում էի մի քանի ռեստորան։ 2001 թվականին Գայանեն գործընկերների հետ Սամոտյոչնայա փողոցի վրա հիմնեց իր առաջին նախագիծը՝ «На лестнице» (Աստիճանի վրա) բարը։ 13 տարի անց «На лестнице»-ին փոխարինեց «Панаехали» բար-սրճարանը։ Երկրորդ ամուսնու հետ Գայանեն փոքրիկ ռեստորան է բացում նաև Պրահայում։ Դրանից հետո Գայանեն հիմնադրեց «La Scaletta» օստերիան։ 2011 թվականին «La Scaletta»-յի տեղում բացվեց «Gayane’s» ռեստորանը։ 2013 թվականին Գայանեն բացել է «ПАНАЕХАЛИ» բար-սրճարանը։ Գայանեն «Кухня Гаяне-джан. Армянские кулинарные рецепты» ռուսերեն գրքի հեղինակն է։ Պարգևատրվել է «Гостеприимство-2016» Ազգային մրցանակով։

## Ծանոթագրություններ

## Աղբյուրներ
* Աշխարհի հայերը
* «Որպեսզի ամուր կանգնած մնաս՝ հարկավոր է վազել». Գայանե Բրեիովա
* Գայանե Բրեիովա-Աֆյան. Ռուսական ռեստորանային բիզնեսի հայ արքայադուստրը 
* ԳԱՅԱՆԵ ԲՐԵԻՈՎԱ. «ՀԱՅԵՐՆ ԻՆՁ ՈՒԺ ԵՆ ՏԱԼԻՍ»

## Արտաքին հղումներ
* Кулинарный поединок - ресторатор Гаяне Бреиова Vs участники группы Ricchi e Poveri
* Интервью с известным ресторатором Гаяне Бреиова
* День 9 Гаяне Бреиова
Կոնստանտին Կեդրով

**Կոնստանտին Կեդրով** (, ), ռուս բանաստեղծ, գրական քննադատ, փիլիսոփայական գիտությունների դոկտոր։

1960 թվականից ապրել է Մոսկվայում։ Սովորել է Կազանի համալսարանում, ավարտել պատմա-բանասիրական ֆակուլտետը։ 1968 թվականին ընդունվել է ԽՍՀՄ գրողների միության Գրականության ինստիտուտի ասպիրանտուրան։ Այստեղ նրա շուրջ ձևավորվում է ուսանող բանաստեղծների մի խումբ, ովքեր հետաքրքրված էին ռուսական բանաստեղծության զարգացման նորարարական գծով։ 1983 թվականին Կեդրովը նրանց պոեզիայի ընդհանուր սկզբունքը ձևակերպել է որպես մետամետաֆոր։

1989 թվականին «Սովետսկի պիսատել» հրատարակչությունում լույս է տեսել Կեդրովի «Բանաստեղծական տիեզերք» մենագրությունը, որտեղ մետամետաֆորի կոնցեպցիայի մեկնությանը զուգահեռ նա զարգացրել է փիլիսոփայական մետակոդի գաղափարը, որպես կենդանի և անօրգանական տիեզերքի միասնական կոդ-ծածկագիր։

1996 թվականին Կեդրովը փիլիսոփայության ինստիտուտում դոկտորական ատենախոսություն է պաշտպանում «Էթիկա-մարդաբանական սկզբունքը մշակույթում» թեմայով։

2000 թվականի մարտի 21-ին Կ. Կեդրովի նախաձեռնությամբ առաջին անգամ Ռուսաստանում նշվում է Պոեզիայի համաշխարհային օրը (ՅՈՒՆԵՍԿՕ-ի շրջանակներում)։ Հրատարակել է շուրջ երկու տասնյակ գրքեր։

Երկարատև հիվանդությունից հետո վախճանվել է 2025 թվականի ապրիլի 16-ին՝ 82 տարեկանում։

## Կոնստանտին Կեդրովը հայերեն
* «Թափանցիկ շղարշով թռչում եմ հանց թիթեռ...»; «Գաուդիի և հեռաստանի միջև ընկած բացատներով...»; Թիթեռի նվագարանը; Սպինոզայի ադամանդը; Աստծո հիերոգլիֆը; Աէրոդար; «Չվող թռչունը...»; Կալվինը; Թիթեռի Աստվածաշունչը; «Աղոթքը դա նավ է...»; Մաժինոյի գիծը; Հարավի Քերովբեն; Ծովի թանաքամանը; Դեկարտի հողմերը; Հրաշասարյակ։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 139-153։ Թարգմ.՝ Հրանտ Ալեքսանյան։

## Ծանոթագրություններ

Կատեգորիա:20-րդ դարի ռուս բանաստեղծներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային բանաստեղծներ
Կատեգորիա:Մոսկվայի գրողների միության անդամներ
Կատեգորիա:Ռուս բանաստեղծներ
Կատեգորիա:Ռուս գրականագետներ
Կատեգորիա:Ռուս գրաքննադատներ
Կատեգորիա:Ռուս փիլիսոփաներ
Կատեգորիա:Փիլիսոփայական գիտությունների դոկտորներ
Էստոնիայի թատրոնի և երաժշտության թանգարան

**Էստոնիայի թատրոնի և երաժշտության թանգարան** (),  ազգային թանգարան Էստոնիայի մայրաքաղաք Տալլինի հին քաղաք հատվածում։ Հիմնադրվել է 1924 թվականին։

## Պատմություն
Էստոնիայի թատրոնի և երաժշտության թանգարանը հիմնադրվել է 1924 թվականին։ Էստոնացի երաժիշտ, կոմպոզիտոր Պեետեր Սյուդան ստեղծել է երաժշտական գործիքների, նոտաների, գրքերի մեծ հավաքածու։ Թանգարանը հիմնադրվել է նրա հավաքածուն պահպանելու համար։

## Հավաքածու
մինի
Թանգարանն ունի երաժշտական և թատերական գործիքների մեծ հավաքածու՝ ստեղծված տեղացի արհեստավորների կողմից, ինչպես նաև Էստոնիայի սահմաններից դուրս։

Թանգարանն ունի երկու բաժին՝ 
* Երաժշտության բաժին
* Թատրոնի բաժին
Երաժշտության բաժինն ունի երաժշտական գործիքներ, հայտնի կոմպոզիտորների ձեռագիր երգեր, նոտաներ։ Թատրոնի բաժնում ներկայացված է էստոնական թատրոնը. հին թատերական լուսանկարներ, հագուստներ, փաստաթղթեր։ Թանգարանն ունի գրադարան։

## Ծանոթագրություններ

## Արտաքին հղումներ
* 

Կատեգորիա:1924 հիմնադրումներ Էստոնիայում
Կատեգորիա:1924 հիմնադրված թանգարաններ
Կատեգորիա:Երաժշտական թանգարաններ
Կատեգորիա:Տալլինի թանգարաններ
Կիրիլ Կովալջի

**Կիրիլ Կովալջի** (, ), ռուս բանաստեղծ, արձակագիր, գրական քննադատ, թարգմանիչ։ ՌԴ մշակույթի վաստակավոր գործիչ (2006)։

Ծնվել է Օդեսայի մարզի (Ուկրաինա) բեսարաբական գյուղում, բուլղարա-հայկական ընտանիքում։ 1954 թվականին ավարտել է Մոսկվայի Գորկու անվան գրականության ինստիտուտը։ Աշխատել է որպես լրագրող, ԽՍՀՄ գրողների միության խորհրդատու, արտասահմանյան լեզուներով հրատարակվող «Խորհրդային գրականություն» ամսագրի փոխխմբագիր և այլ գրական-հրատարակչական հաստատություններում։

2013 թվականից «Կոլցո Ա» ամսագրի գլխավոր խմբագիրն էր։ Մոսկվայի գրողների միության քարտուղարն էր 1992 թվականից։ Ռուսական ՊԷՆ-ակումբի անդամ էր։ Ապրել է Մոսկվայում։

## Կիրիլ Կովալջին հայերեն
* «Ես քեզ թևեր կպարգևեմ, Իկար...»; «Կոնծած պոետը...»; Ծննդատուն; «Քուն մտնելով...»; «Նրա մարմնից հոգին....»; «Ուզում եմ մի անգամ էլ հանդիպել քեզ...»; «Ժամանակի հետ սերն անցնում է...»; «Պայթյունը բնաջնջում է...»; Հերետիկոսական; «Աստված ծաղիկ է ստեղծել...»; «Այն ո՞վ է այնտեղ սև արկղով...»; «Շահիդին անեկդոտ պատմիր...»; «Քուրմը այնպիսի վստահությամբ է ճառում...»; «Փոքրիկ հյուլեն...»; «Մայրս որովայնից ինձ դուրս մղեց...»; Խաչ; «Բաբա Յագան երբեք աղջիկ չի եղել...»; «Գեղեցկությունը կփրկի՞ աշխարհը...»; Դոստոևսկին՝ բոլոր անկյուններից...; «Մի գերմանացի զինվոր...»; «Տան առաջ բարդին է ձգվել։ Ասացի նրան...»; Երկու Ռուսաստան; «20-րդ դարի պարագլուխները...»; «Ես ուշիմ ու խելոք տղա էի - նկատել եմ...»; Քրթմնջյուն; «Չընթերցված բառը...»; Ինձ վիրահատել են։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 155-167։ Թարգմ.՝ Հրանտ Ալեքսանյան։

## Ծանոթագրություններ

Կատեգորիա:Ռուս բանաստեղծներ
Կատեգորիա:Ռուս արձակագիրներ
Կատեգորիա:Ռուս թարգմանիչներ
Կատեգորիա:Խորհրդային թարգմանիչներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Վագանկովյան գերեզմանատանը թաղվածներ
Կատեգորիա:Խորհրդային տղամարդ գրողներ
Կատեգորիա:Խորհրդային բանաստեղծներ
Կատեգորիա:20-րդ դարի ռուս բանաստեղծներ
Կատեգորիա:Խորհրդային լրագրողներ
Կատեգորիա:Ռուս քննադատներ
Կատեգորիա:Բանաստեղծներ այբբենական կարգով
Կատեգորիա:«Աշխատանքային արիության համար» մեդալակիրներ
Կատեգորիա:Ռուս գրաքննադատներ